cyanic-selkie/wikianc huggingface dataset:
சந்திரமலர் ஆனந்தவேல்
அமெரிக்காவில் போதைப் பொருள் பயிற்சி
1974 ஆம் ஆண்டு சந்திரமலர் அமெரிக்காவிற்கு அனுப்பப் பட்டார். வாஷிங்டனில் இருக்கும் அனைத்துலகப் போலீஸ் தலைமையகத்தில் போதைப் பொருள் பிரிவில் சிறப்புப் பயிற்சிகளைப் பெற்றார். இரு பெண்கள் மட்டுமே தேர்வு செய்யப் பட்டனர். அமெரிக்காவில் பயிற்சிகளை முடித்துக் கொண்டு நாடு திரும்பிய சந்திரமலர் மலேசியாவில் பல ஊர்களில் பல நூறு காவல் துறை அதிகாரிகளுக்குப் பயிற்சிகளைக் கொடுக்கும் வாய்ப்புகளைப் பெற்றார்.
ஊழல் குற்றச்சாட்டு
1976 ஆம் ஆண்டு சந்திரமலர் மீது ஓர் ஊழல் குற்றம் பதிவு செய்யப் பட்டது. அதைப் பற்றி மலேசிய புக்கிட் அமான் காவல் தலைமையகம் விசாரணை நடத்தியது. அதில் அவர் நிரபராதி என்று நிரூபிக்கப்பட்டது. அந்த விசாரணையின் மூலம் அவர் ஒரு நல்ல சிறப்பான அதிகாரி என்பது அறியப் பட்டது.
ஏதோ உள்ளார்ந்த காரணங்களினால் அவருக்குப் பதவி உயர்வுகள் வழங்கப் படவில்லை என்பதும் தெரிய வந்தது. அளவுக்கு மீறிய நியாயமான கொள்கை, லஞ்ச மறுப்பு, லஞ்ச வாங்கிய அதிகாரிகளைக் கண்டித்து தண்டித்தது போன்ற விவாரங்களினால் சந்திரமலர் பழி வாங்கப்பட்டுள்ளார் என்பது விசாரணையில் தெளிவானது. விசாரணைக் குழுவின் தலைவராக ஐ.ஜி.பி துன் ஹனிப் ஓமார் இருந்தார்.
அதன் பின்னர்தான் சந்திரமலரின் தன்னமலற்றச் சேவைகள் வெளி உலகத்திற்குத் தெரிய வந்தன. அவர் தடாலடியாக எடுக்கும் முடிவுகள் நல்ல முடிவுகளாக இருந்தன என்பதும் மேலிடத்திற்கு தெரிய வந்தது. அதனால் அவர் உடனடியாக துணைக் கண்காணிப்பாளர் பதவிக்கு உயர்வு பெற்றார். அடுத்து அவர் சிலாங்கூர் மாநிலத்தில் இருக்கும் கோலகுபு பாரு காவல்துறை கல்லூரிக்கு ஓர் உயர்ப் பயிற்சியாளராக அனுப்பப்பட்டார்.
எந்த நேரத்திலும் உயிருக்கு ஆபத்து
1981 ஆம் ஆண்டு சிலாங்கூர் மாநிலத்தின் ஷா ஆலாம் காவல் துறைக்கு அனுப்பப் பட்டார். அங்கு பணியாற்றும் போது அவர் Deputy Superintendent of Police எனும் பதவி உயர்வைப் பெற்றார். அவருடைய அயராத உழைப்பிற்கும் தளராத சேவைகளுக்கும் அடுத்தடுத்து பதவி உயர்வுகள் கிடைத்தன. 1994 ஆம் ஆண்டு பதவி ஓய்வு முன் அவருக்கு துணை ஆணையர் பதவி வழங்கப் பட்டது. அடுத்து அவர் புக்கிட் அமான் தலையகத்தில் உயர் காவல் துறை பொறுப்பில் அமர்த்தப் பட்டார். அப்போது மலாய்க்காரர் அல்லாத எந்தப் பெண்ணும் அந்தப் பதவியை அதுவரை வகிக்கவில்லை. பதவி ஓய்வு பெற்ற பின் அவர் அடிக்கடி பினாங்கு நகருக்குச் செல்வது உண்டு.
சந்திரமலர் தன் பதவி காலத்தில் நூற்றுக்கணக்கானோர் மீது ஒழுங்கு நடவடிக்கைகளை எடுத்துள்ளார். அவர்களில் பலர் நாடறிந்த பிரபலங்கள். அவர்களைப் பார்த்து பேசுவதும் உண்டு. அவர்களில் நண்பர்களும் உள்ளனர்; எதிரிகளும் இருக்கிறார்கள். எந்த நேரத்திலும் அவருடைய உயிருக்கு ஆபத்து ஏற்படலாம் எனும் எச்சரிக்கையுடன் நடமாடுகின்றார். சில சமயங்களில் உணவகங்களுக்குக் குடுமபத்துடன் போவார். அவர்கள் சாப்பிட்ட கட்டணத்தை யாராவது கட்டி விட்டுப் போயிருப்பார்கள். யார் என்று கடை முதலாளியிடம் கேட்டால் அவரும் சொல்வது இல்லை. இந்த மாதிரியான நிகழ்ச்சிகள் அவருடைய வாழ்க்கையில் நிறைய நடந்து வருகின்றன.
குடும்ப வாழ்க்கை
சந்திரமலரின் கணவரின் பெயர் ஆனந்தவேல். ஓய்வு பெற்ற பள்ளி ஆசிரியர். இவர்களுக்கு மூன்று பிள்ளைகள். இரு ஆண்கள். ஒரு பெண். பிள்ளைகள் யாருமே தாயாரைப் பின்பற்றி காவல் துறை வாழ்க்கையில் ஈடுபடவில்லை. அன்னை திரேசா சந்திரமலரின் ஆன்மீகத் தலைவர். இப்போது பரபரப்பு இல்லாத அமைதியான வாழ்க்கை வாழ்ந்து கொண்டு இருக்கிறார். ஏழை மாணவர்களுக்கு இலவசமாகக் கல்விச் சேவைகள் வழங்கி வருகிறார். ஆன்மீகத் துறையில் அதிகமாக ஈடுபாடு காட்டி வருகின்றார்.
ஆன்மீகத் துறையில் ஈடுபாடு
இன்று வரை மலேசியக் காவல் துறைத் தலைமையகத்தினர் இவருடன் தொடர்பு கொண்டு ஆலோசனைகளைக் கேட்டு வருகின்றனர். அமைச்சர்களும் கருத்துகளைக் கேட்கின்றனர். மலேசிய வாழ் இலங்கைத் தமிழர்களுக்கு இவர் ஒரு முன்னோடியாக விளங்கி வருகிறார். மலேசியக் காவல் துறையில் சந்திரமலர் சரித்திரம் படைத்தவர்.
இப்போது கிள்ளான் மாநகரில் அமைதியான வாழ்க்கை வாழ்ந்து கொண்டு இருக்கிறார். அக்கம் பக்கத்தில் உள்ளவர்கள் அன்பாக ‘சந்திரா’ என்று அழைக்கின்றனர். அவர் வீட்டில் ஒரு பூந்தோடத்தை வைத்து பராமரித்து வருகிறார்.
முன்பு அவர் பணியாற்றிய போது ஒழுங்கீன விடுதிகளில் இருந்து நூற்றுக்கணக்கான இளம்பெண்களைக் காப்பாற்றி இருக்கிறார். அவர்களுக்குப் புனர்வாழ்வும் வழங்கி உள்ளார். நூற்றுக்கணக்கான போதைப் பித்தர்களைக் காப்பாற்றி அவர்களுக்கு நல்ல வழிகளைக் காட்டியவர்.
சந்திரமலர் மலேசியத் தமிழர்களின் வரலாற்றில் ஒரு வீரப் பெண்மணி. 2011 ஆம் ஆண்டு வரை எந்த மலேசியத் தமிழ் பெண்ணும் சந்திரமலர் வகித்து வந்த காவல் துறையின் ஏ.சி.பி ஆணையர் பதவியை வகிக்கவில்லை.
வெளி இணைப்புக்கள்
பகுப்பு:தமிழ்ப் பெண் காவல்துறை அதிகாரிகள் பகுப்பு:மலேசியத் தமிழ்ப் பெண்கள் பகுப்பு:1941 பிறப்புகள்
கான்பிலிக்கர் வைரசு
இதற்கு முன் வெளிவந்த கான்பி(லி)க்கர் வைரஸ் 1999-2001 காலகட்டங்களில் ஒரு கோடி கணினிகளை தாக்கி செயலிக்க வைத்துள்ளதாக தகவல்கள் தெரிவிக்கின்றன.
இயங்கும் விதம்
நமது கணினிகளில் இருந்து மற்ற கணினிகளுக்கு தகவல்களை பரிமாற்ற உதவும் ப்ரோட்டோகால்களின் (SMTP, IRC Port) வழியே நமது தகவல்களை களவாடவும், இடைவிடாத தாக்குதல்களை மேற்கொண்டு கணினிகளை செயலிழக்க வைக்கும் DDOS என்ற முறையின் கீழ் இது செயல்படும் என்று கூறப்படுகிறது.
அதோடு இந்த கணினிகளில் இந்த வைரஸ்கள் உள்நுழைந்தால் இயங்குதளங்களில் உள்ள windows update, windows security center, workstation போன்ற சர்வீஸ்களை முடக்கிவிடுகின்றன. இதனால் நமது கணினியில் பாதுகாப்பும், இயங்கு தளங்களின் மேம்பட்ட பாதுகாப்பு நீட்சிகளை இயக்க முடியாமல் போய்விடுகின்றன. இதனை பயன்படுத்தி நமது கணினிகளை மேற்கொண்டு செயலிழக்க வைக்கவும் முடியும்.
இந்த வைரஸ்கள் நெட்வொர்க்கில் இணைக்கப்பட்டுள்ள கணினிகளில் பாதுகாப்பு குறைவாக உள்ள கணினிகளை வெகுஎளிதில் தாக்கும். இதோ இது குறித்து ஒரு நிறுவனம் வெளியிட்டுள்ள அறிக்கை
தடுக்கும் விதம்
இந்த வைரஸ்கள் இயங்குவது மைக்ரோசாப்ட் இயங்குதளங்களை குறிவைத்துத்தான். எனவே இது குறித்து மைக்ரோசாப்ட் நிறுவனத்தின் தளத்தில் பார்த்தபோது அங்கே அவர்கள் அளித்துள்ள செய்தி இன்னுமொரு பெரிய ஆச்சர்யத்தை ஏற்படுத்தியுள்ளது. ஆம், அப்படியென்ன அறிக்கை வெளியிட்டுள்ளார்கள் என்றால் இந்த கான்பி(லி)க்கர் வைரஸ்களை உருவாக்கியவர்களை கண்டுபிடித்து தருபவர்களுக்கு இரண்டரை லட்சம் டாலர்களை வழங்க உள்ளது. இந்திய மதிப்பில் சுமார் ரூ.ஓன்றே கால் கோடி.
இந்த பணத்தை பல்வேறு நிறுவனங்கள் இணைந்து வழங்க உள்ளது குறிப்பிடத்தக்கது. மேலும் விபரங்களுக்கு
http://www.microsoft.com/Presspass/press/2009/feb09/02-12ConfickerPR.mspx
வழிமுறை 1
இதோ மைக்ரோசாப்ட் வெளியிட்டுள்ள அப்டேட் பைல் http://www.microsoft.com/technet/security/Bulletin/MS08-067.mspx
இதோ உங்கள் கணினிகளில் கான்பி(லி)க்கர் வைரசை நீக்கும் மென்பொருள். http://www.enigmasoftware.com/a1/download/cfremover.exe
வழிமுறை 2
உங்களது கணினிகளில் வெளியாட்கள் உள் நுழையாமல் தடுக்க மற்றும் உங்களது அனுமதியின்றி உங்கள் தகவல்கள் வெளியே செல்லாம் இருக்க தீச்சுவர் எனப்படும் பயர்வால்களை பயன்படுத்துங்கள். இதோ சிறந்த மற்றும் இலவசமான சோன் அலாரம் வழங்கும் இலவச பயர்வால் http://www.zonealarm.com/ இந்த தளத்திற்கு சென்று தரவிறக்கிக்கொள்ளுங்கள்.
மேலும் உங்களது கணினியில் உள்ள automatic update என்ற மென்பொருளை இயக்கி விண்டோஸ் வழங்கும் அனைத்து அப்டேட்களையும் பெற்றுக்கொள்ளுங்கள். வழிமுறை : 3
மேலும் உங்களது கணினி என்னென்ன பணிகள் செய்துகொண்டிருக்கின்றன என்பதை அறிய http://www.whatsrunning.net/whatsrunning/main.aspx இந்த மென்பொருளை பயன்படுத்துங்கள்.
இந்த மென்பொருளில் தற்போது உங்கள் கணினிகளில் என்னென்ன பைல்கள் இயங்கிக்கொண்டிருக்கின்றன. எந்த கணினியுடன் எந்த போர்ட் வழியாக இணைப்பில் உள்ளது அதனோடு தொடர்புடைய அனைத்து dll பைல்களையும் காணலாம்.
உங்களுக்கு சந்தேகமாக உள்ள கோப்புகளை அங்கேயே நீக்கும் வசதியும் உள்ளது.
அடிக்குறிப்பு
பகுப்பு:கணினி நச்சுநிரல்
மஹத் ராகவேந்திரா
மஹத் ராகவேந்திரா (Mahat Rahavendra பிறப்பு: பிப்ரவரி18, 1987) இந்தியத் திரைப்பட நடிகர் ஆவார். இவர் திரைத்துறைக்கு 2011 ஆம் ஆண்டில் அறிமுகம் ஆனார்.
தொழில் வாழ்க்கை
மஹத் ராகவேந்திரா 2006ம் ஆண்டு நடிகர் சிலம்பரசன் நடித்த வல்லவன், 2007ம் ஆண்டு வெளிவந்த காளை திரைப்படங்களில் சிறிய வேடங்களில் நடித்தார். அதை தொடர்ந்து 2011ம் ஆண்டு இயக்குனர் வெங்கட் பிரபு படமான மங்காத்தா திரைப்படத்தில் நடித்தார். 2014ம் ஆண்டு மோகன்லால் மற்றும் விஜய் நடித்த ஜில்லா திரைப்படத்தில் நடித்துள்ளார்.
மேற்கோள்கள்
பகுப்பு:தமிழ்த் திரைப்பட நடிகர்கள் பகுப்பு:தெலுங்குத் திரைப்பட நடிகர்கள் பகுப்பு:1987 பிறப்புகள் பகுப்பு:வாழும் நபர்கள் பகுப்பு:சென்னை நடிகர்கள் பகுப்பு:பிக் பாஸ் தமிழ் போட்டியாளர்கள்
அக்னி (ஏவுகணை)
அக்னி ஏவுகணை (சமஸ்கிருதம்: अग्नि, "நெருப்பு") என்பது இந்தியாவினால் உருவாக்கப்பட்ட பஞ்ச பூதங்களில் ஒன்றான அக்னியின் பெயருடைய நடுத்தர தூரம் முதல் கண்டம் விட்டு கண்டம் பாயும் ஏவுகணை வகைகளைக் குறிக்கும். அக்னி நீண்ட இயங்கு தூரம் கொண்ட அணு ஆயுதங்களை சுமந்து சென்று நிலத்தில் ஓரிடத்தில் இருந்து மற்றோரிடத்தைத் தாக்கும் ஏவுகணையாகும். அக்னி ஏவுகணைக் குடும்பத்தில் முதல் ஏவுகணையான அக்னி-1, ஒருங்கிணைந்த வழிகாட்டப்பட்ட ஏவுகணை வளர்ச்சித் திட்டத்தின் கீழ் உருவாக்கப்பட்டு 1991-ஆம் ஆண்டு சோதனை செய்யப்பட்டது. அதன் வெற்றிக்குப் பிறகு அக்னி ஏவுகணையின் முக்கியத்துவம் கருதி அத்திட்டத்தில் இருந்து அக்னி ஏவுகணைத் திட்டம் பிரிக்கப்பட்டு ராணுவ பட்ஜெட்டிலிருந்து நிதி ஒதுக்கி தனி திட்டமாக செயல்படுத்தப்படுகிறது. 2008 ஆம் ஆண்டு நிலவரப்படி அக்னி ஏவுகணைக் குடும்பத்தில் உள்ள ஏவுகணைகளின் பட்டியல்:
அக்னி-1
திட எரிபொருள் கொண்ட முதல் அடுக்குடன் கூடிய ஈரடுக்கு அக்னி தொழில்நுட்பம், சந்திபூரிலுள்ள இடைக்கால சோதனை தளத்தில் இருந்து 1989 ஆம் ஆண்டு சோதிக்கப்பட்டது. அது 1000 கிலோ கிராம் எடையுடைய வெடிபொருள் அல்லது அணு ஆயுதத்தை சுமந்து செல்லக்கூடிய திறனுடையதாக இருந்தது. இத்தொழில்நுட்பத்தைக் கொண்டு அக்னி-1 மற்றும் அக்னி-2 ஆகிய திட எரிபொருளில் இயங்கும் ஏவுகணைகள் உருவாக்கப்பட்டன. இந்தியா முதலில், 2000 கிலோ மீட்டர் இயங்கு தூரம் கொண்ட ஈரடுக்கு அக்னி-2 ஏவுகணையை உருவாக்கி 1999 ஆம் ஆண்டு சோதித்தது. பின்னர் அதன் ஓரடுக்கைப் பயன்படுத்தி 700 கிலோ மீட்டர் இயங்கு தூரம் கொண்ட அக்னி-1 உருவாக்கப்பட்டு, 2002 ஆம் ஆண்டு சனவரி மாதத்தில் சோதனை செய்யப்பட்டது. இதன் திட்ட இயக்குனராக இருந்த அப்துல் கலாம் அவர்களுக்கு பல வெளிநாடுகளின் நெருக்கடி இருந்தபோதும் வெற்றிகரகாக சோதனை செய்து சாதனை செய்தார்.
பன்னிரண்டு டன் எடையும், 15 மீட்டர் நீளமும் கொண்ட அக்னி-1 ஏவுகணை 700 முதல் 1250 கிலோ மீட்டர் தூரத்திற்கு 1000 கிலோ கிராம் எடையுடைய வெடிபொருள் அல்லது அணு ஆயுதத்தை சுமந்துகொண்டு நொடிக்கு 2.5 கிலோ மீட்டர் வேகத்தில் செல்லக்கூடியது. இந்த ஏவுகணை, ஒடிசா அருகிலுள்ள வீலர் தீவிலிருந்து, 13 சூலை 2012 அன்று வெற்றிகரமாக சோதிக்கப்பட்டது. அக்னி ஏவுகணைகள் ஒன்று (குறுகிய இயங்கு தூரம்) அல்லது இரண்டு (இடைத்தர இயங்கு தூரம்) அடுக்குகள் கொண்ட ஏவுகணைகளாகும். திட எரிபொருள் கொண்டு இயங்கும் இவற்றை இருப்புப்பாதை மற்றும் சாலைகளில் இருந்து நடமாடும் ஏவுதளத்தில் மூலம் ஏவ முடியும். அக்னி-1 ஏவுகணை இந்திய தரைப்படையால் பயன்படுத்தப்படுகிறது.
அக்னி-2
அக்னி-2 ஏவுகணை, 2000 முதல் 2500 கிலோ மீட்டர் இயங்கு தூரமும் 20 மீட்டர் நீளமும், ஒரு மீட்டர் விட்டமும், 18 டன் எடையும் கொண்டது. அக்னி-2 ஏவுகணையின் இரண்டு அடுக்குகளும் திட எரிபொருள் கொண்டு இயங்குவன. பாகிஸ்தான் மற்றும் சீனாவுக்கு எதிரான இந்தியாவின் "நம்பகமான தற்காப்பின்" ஒரு அங்கமாக இந்த ஏவுகணை உள்ளது என்று கூறப்படுகிறது. இந்தியா, தனது அணு ஆயுத மற்றும் ஏவுகணைத் திட்டங்கள் பாகிஸ்தானுக்கு எதிரானவை அல்ல என்றும், தனது பாதுகாப்புத் திட்டங்களில் பாகிஸ்தானின் அச்சுறுத்தல் ஒரு சிறு அங்கம் மட்டுமே என்றும், சீனாவுக்கு எதிரான தற்காப்பில் அக்னி ஏவுகணை ஒரு முக்கிய அங்கம் என்றும் தெரிவித்துள்ளது. இந்தியாவின் மூலோபாய படைப்பிரிவு, 13 சூலை 2012 அன்று வெற்றிகரமாக நிகழ்த்தப்பட்ட அக்னி-1 சோதனைக்குப் பிறகு, பயனர் சோதனையின் ஒரு பகுதியாக அக்னி-2 ஏவுகணையை, 9 ஆகஸ்டு 2012 அன்று சோதித்தது. இந்தியா தனது 'அணு ஆயுதம் ஏந்தி செல்லக்கூடிய அக்னி-2' ஏவுகணையை ஓடிசாவிலுள்ள இராணுவ தளத்தில் இருந்து 7 ஏப்ரல் 2013 அன்று சோதித்தது.
அக்னி-3
அக்னி ஏவுகணைக் குடும்பத்தில் மூன்றாவது ஏவுகணையான அக்னி-3, 3500 கிலோ மீட்டர் இயங்கு தூரமும், 1.5 டன் எடையுள்ள ஆயுதங்களை சுமந்து செல்லும் திறனும் கொண்டது. அக்னி-3 ஏவுகணை, தனது இரண்டு அடுக்குகளிலும் திட எரிபொருள் கொண்டு இயங்குவதாகும். ஒடிசாவிற்கு அருகில் உள்ள வீலர் தீவில் இருந்து, 9 சூலை 2006 அன்று அக்னி-3 சோதிக்கப்பட்டது. ஏவுகணையின் இரண்டாம் அடுக்கு பிரியத்தவறியதால் ஏவுகணை இலக்கை எட்டாமலே விழுந்தது சோதனைக்குப்பிறகு தெரியவந்தது. மீண்டும் வீலர் தீவிலிருந்து, 12 ஏப்ரல் 2007 அன்று வெற்றிகரமாக சோதிக்கப்பட்டது. மே 7, 2008 அன்று மற்றொரு முறை வெற்றிகரமாக சோதிக்கப்பட்டது. இந்த மூன்றாவது சோதனையின் போது அக்னி-3 ஏவுகணையின் விரைவாக உபயோகிக்கக்கூடிய தன்மை உறுதிபடுத்தப்பட்டது. இந்தியா இதன் மூலம் தனது எதிரிகளின் முக்கிய இடங்களைத் தாக்கும் வல்லமையைப் பெற்றது.
அக்னி-3 ஏவுகணை தனது இலக்கை, 40 மீட்டர் துல்லியத்துடன் தாக்கக்கூடியது என்று கூறப்படுகிறது. இதனால் அக்னி-3 ஏவுகணையே உலகின் மிகத் துல்லியமான தாக்குகணை என்றாகிறது. மிக அதிக துல்லியத்தினால் இதன் இலக்கைத் தகர்க்கும் திறன் அதிகரிக்கிறது. இதன் மூலம் குறைந்த எடையுடைய ஆயுதங்களைக் கொண்டே நிர்ணயிக்கப்பட்ட இலக்கில் அதிக அழிவை வெற்றிகரமாக உண்டாக்க முடியும். ஆகையால் இந்தியாவால் குறைந்த அளவு அணுப்பிளவு அல்லது அணு இணைவு பொருட்களைக் கொண்டு மிக அதிக ஆற்றலுடைய அணு வெடிப்பை நிகழ்த்த முடியும். மற்ற அணு சக்தி நாடுகளால் பயன்படுத்தப்படும் தாக்குகணைகளில், அக்னி-3க்கு இணையான அழிவை உண்டாக்க மிக அதிக அளவில் (1 - 2 மெகா டன்) அணு வெடி பொருட்கள் தேவைப்படும். மேலும், அக்னி-3 ஏவுகணையால் குறைந்த எடையுடைய ஆயுதங்களை ஏந்திக் கொண்டு, 3500 கிலோ மீட்டருக்கு மேற்பட்ட தூரத்திலும் தாக்குதல் நடத்த முடியும் என்று கூறப்படுகிறது.
அக்னி-4
முன்னர் 'அக்னி-2 பிரைம்' என்றழைக்கப்பட்ட அக்னி-4, அக்னி ஏவுகணைக் குடும்பத்தில் நான்காவது ஏவுகணையாகும். முதன்முதலாக, 15 நவம்பர், 2011 அன்று இந்தியாவின் கிழக்கு மாநிலமான ஒடிசாவின் அருகிலுள்ள வீலர் தீவில் இருந்து, அக்னி-4 ஏவுகணை சோதனை செய்யப்பட்டது. மீண்டும் 19 செப்டம்பர், 2012 அன்று அதன் முழு இயங்கு தூரமான 4000 கிலோ மீட்டர் தூரத்திற்கு அதே தீவிலிருந்து ஏவப்பட்டு சோதனை செய்யப்பட்டது. அக்னி-4 ஏவுகணை, 20 மீட்டர் நீளமும், 17 டன் எடையும், ஒரு டன் எடையுடைய ஆயுதங்களை கொண்டு செல்லும் திறன் கொண்டது. இந்த ஏவுகணை, 3000 முதல் 4000 கிலோ மீட்டர் இயங்கு தூரமும், 3000°C வெப்பத்தையும் தாங்கக்கூடியது. இந்தியாவில் உருவக்கப்பட்ட மிக பேறிய தொழில்நுட்பத்தில் தயாரிக்கப்பட்ட இந்த, நடமாடும் ஏவுதளத்திலிருந்தும் ஏவக்கூடியதாகும்.
அக்னி-5
அக்னி-5 ஏவுகணை, இந்தியாவின் பாதுகாப்பு ஆராய்ச்சி மற்றும் வளர்ச்சி அமைப்பால் உருவாக்கப்பட்ட கண்டம் விட்டு கண்டம் பாயும் ஏவுகணையாகும். இதனைக் கொண்டு 5000 கிலோ மீட்டருக்கு அப்பால் உள்ள இலக்குகளைத் தாக்க இயலும். அக்னி-5 கண்டம் விட்டு கண்டம் பாயும் ஏவுகணை, ஈரடுக்கு அக்னி-3 ஏவுகனையோடு கூடுதலாக ஒரு அடுக்கைச் சேர்த்து உருவாக்கப்பட்டது. நடமாடும் ஏவுதளத்தில் இருந்து ஏவப்படக்கூடியதால், இதை இடமாற்றுவது மிகவும் எளிதானது. அக்னி-5 ஏவுகணை, 17 மீட்டர் உயரமும், 49 டன் எடையும் கொண்டது. ஓடிசாவிற்கு அருகில் உள்ள வீலர் தீவில் இருந்து, 19 ஏப்ரல் 2012 அன்று ஏவுகணை முதலில் சோதிக்கப்பட்டது. நடமாடும் ஏவுதளத்தில் இருந்து ஏவப்பட்டு, சூலை 2013 இல் சோதிக்கப்பட்டது. மீண்டும் வீலர் தீவிலிருந்து இரண்டாம் முறையாக, 15 செப்டம்பர் 2013 அன்று வெற்றிகரமாக சோதிக்கப்பட்டது.
அக்னி-6
அக்னி-6 கண்டம் கண்டம் விட்டு கண்டம் பாயும் ஏவுகணை, தற்போது அதன் ஆரம்பகட்ட வளர்ச்சி நிலையில் உள்ளது. இது, அக்னி ஏவுகணைக் குடும்பத்திலேயே மிகவும் நவீனமான ஏவுகணையாக இருக்கும். நிலத்தில் இருந்தும் நீர்மூழ்கிக் கப்பல்களிலிருந்தும் ஏவக்கூடிய இந்த ஏவுகணையின் இயங்கு தூரம் 8000 முதல் 10,000 கிலோ மீட்டர் ஆகும்.
மேலதிக வளர்ச்சிகள்
இந்திய விஞ்ஞானிகள், மே 2008 இல், ஏவுகணைகளின் இயங்கு தூரத்தை குறைந்தது 40% அதிகரிக்கும் தொழில்நுட்பத்தைக் கண்டறிந்திருப்பதாகக் கூறினர். ஏவுகணைகளின் மேல்பரப்பில் சிறப்பு உலோகப் பூச்சு பூசுவதன் மூலம், அவை வானில் பறக்கும்போது ஏற்படும் காற்றின் எதிர்விசையை எளிதாகக் குறைக்க முடியும் (7 - 8 மக் வேகத்தில் 47% குறைவு). இதன் மூலம் ஏவுகணைகளின் இயங்கு தூரத்தை கணிசமாக (குறைந்தது 40%) அதிகரிக்க முடியும். இத்தொழில்நுட்பம் எதிர்காலத்தில் உருவாக்கப்படும் அக்னி ஏவுகணைகளில் பயன்படுத்தப்படும் என்று அறிவிக்கப்பட்டுள்ளது.
வெளி இணைப்புகள்
பகுப்பு:இந்திய ஏவுகணைகள்
ச. கிருஷ்ணமூர்த்தி
'''சு. கிருஷ்ணமூர்த்தி' (S. Krishnamoorthy'') என்பவர் இந்திய அரசியல்வாதியும் முன்னாள் தமிழ்நாட்டு சட்டமன்ற உறுப்பினரும் ஆவார். இவர் 1989ஆம் ஆண்டு நடைபெற்றத் தேர்தலில் நெல்லிக்குப்பம் தொகுதியிலிருந்து திராவிட முன்னேற்றக் கழக வேட்பாளராக தமிழ்நாடு சட்டமன்றத்தில் தேர்ந்தெடுக்கப்பட்டார். 1980களில் ஆண்டிமடம் தொகுதியிலிருந்து அனைத்திந்திய அண்ணா திராவிட முன்னேற்றக் கழக வேட்பாளராக தமிழ்நாடு சட்டமன்றத்தில் தேர்ந்தெடுக்கப்பட்டார்..
மேற்கோள்கள்
பகுப்பு:வாழும் நபர்கள் பகுப்பு:9 ஆவது தமிழ்நாடு சட்டமன்ற உறுப்பினர்கள் பகுப்பு:7 ஆவது தமிழ்நாடு சட்டமன்ற உறுப்பினர்கள்
திருவாளப்புத்தூர் பசுபதிப் பிள்ளை
இளமைக் காலம்
மயிலாடுதுறை அருகிலுள்ள திருவாளப்புத்தூர் எனும் ஊரில் பிறந்தவர் பசுபதிப் பிள்ளை. இவரின் தாய் அம்மணி அம்மாள் ஒரு நாட்டியக் கலைஞர். முதலில் ஆச்சாள்புரம் தருமலிங்கம் பிள்ளை, பின்னர் அம்மாசத்திரம் கண்ணுசுவாமி பிள்ளை ஆகியோரிடம் மொத்தமாக 7 ஆண்டுகள் தவில் கற்றுக்கொண்டார் பசுபதி.
இசை வாழ்க்கை
தவில் கலைஞராக முன்னணி நாதசுரக் கலைஞர்கள் வழிவூர் வீராசுவாமி பிள்ளை, சிதம்பரம் வைத்தியநாத பிள்ளை, செம்பனார்கோயில் ராமசுவாமி பிள்ளை, எஸ். ஆர். கோவிந்தசுவாமி பிள்ளை சகோதரர்கள், நாகூர் சுப்பையா பிள்ளை, திருவாவடுதுறை ராஜரத்தினம் பிள்ளை ஆகியோருக்கு வாசித்துள்ளார்.
நாச்சியார்கோயில் என். பி. இராகவப்பிள்ளை, யாழ்ப்பாணம் சின்னத்தம்பிப் பிள்ளை, பொறையார் வேணுகோபால பிள்ளை, திருவிழந்தூர் ராமதாஸ் பிள்ளை, நாச்சியார்கோவில் ராமதாஸ் பிள்ளை, திருவிழந்தூர் வேணுகோபால பிள்ளை, பெரும்பள்ளம் வெங்கடேசப் பிள்ளை, திருவிடைமருதூர் வெங்கடேசப் பிள்ளை, திருமுல்லைவாயில் சண்முகவடிவேல், இலுப்பூர் நல்லகுமார், திருவாளப்புத்தூர் டி. ஏ. கலியமூர்த்தி ஆகியோர் பசுபதிப் பிள்ளையின் குறிப்பிடத்தக்க மாணவர்கள் ஆவர்.
மறைவு
சில காலம் உடல்நலக் குறைவினால் பாதிக்கப்பட்டிருந்த பசுபதி, 8 அக்டோபர் 1958 அன்று காலமானார்.
இருப்பு அருவி
வலது|290x290px| Iகுடகு மாவட்ட இருப்பு அருவி இருப்பு நீர்வீழ்ச்சி (ஆங்கிலம்: Irupu Falls; கன்னடம்: ಇರ್ಪು ಜಲಪಾತ) கேரள மாநிலத்தின் வயநாடு மாவட்டத்தின் எல்லையில் கர்நாடகாவின் குடகு மாவட்டத்தில் பிரம்மகிரி மலைத்தொடரில் அமைந்துள்ளது. நாகர்ஹோளே தேசிய பூங்காவிற்குச் செல்லும் நெடுஞ்சாலையில் விராசுப்பேட்டையிலிருந்து 48 கிமீ தொலைவில் அமைந்துள்ள இந்நீர்வீழ்ச்சி ஒரு நன்னீர் நீர்வீழ்ச்சியாகும். இந்த நீர்வீழ்ச்சியிலிருந்து இலட்மண தீர்த்த ஆறு தொடங்கி கிருஷ்ணராசசாகர ஏரியில் காவிரி ஆற்றுடன் இணைவதால், இது இலட்மண தீர்த்த நீர்வீழ்ச்சி எனவும் அழைக்கப்படுகிறது.
தெற்கு குடகிலுள்ள பிரம்மகிரி சிகரத்திற்கு இந்த நீர்வீழ்ச்சிப் பகுதியிலிருந்து ஒரு வனப் பாதை செல்கிறது. இருப்பு நீர்வீழ்ச்சி ஒரு முக்கிய சுற்றுலா அம்சமாகவும், ஒரு புனித யாத்திரை இடமாகவும் உள்ளது. ஒரு புகழ்பெற்ற சிவன் கோவிலான இராமேசுவர கோயில், இலட்சுமண தீர்த்த ஆற்றின் கரையில் அமைந்துள்ளது. சிவராத்திரி திருவிழாவின் போது இந்த கோவிலில் பக்தர்கள் ஏராளமான பக்தர்கள் வருகிறார்கள்.
புராணம்
பிரபலமான புராணக்கதைப்படி, இராமர், இலட்சுமணன் இருவரும் சீதாவைத் தேடுகையில் பிரம்மகிரி மலைத்தொடர் வழியாக சென்றனர். இராமர் லட்சுணனிடம் தண்ணீர் கேட்டபோது, லட்சுமணன் பிரம்மகிரி மலைகளில் அம்பு எய்து, இலட்சுமண தீர்த்தத்தை உருவாக்கினான். இந்த புராணத்தின் காரணமாக, இது பாவங்களைத் தீர்க்க வல்லது என்று நம்பப்படுகிறது. சிவராத்திரி நாளில் ஆயிரக்கணக்கான பக்தர்கள் வருகை தருகின்றனர்.
இடத்திற்குச் செல்ல
மழைக்காலங்களில் இந்த நீர்வீழ்ச்சி அதன் முழு கொள்ளவையுடன் பார்ப்பதற்கு கண்கொள்ளாக் காட்சியாக அமையும். இவ்விடத்திற்கு இருப்பு பாதை வழியாக பெங்களூரிலிருந்து 260 கிலோமீட்டர் தூரத்திலும், மைசூர் நகரிலிருந்து 120 கி.மீ. தொலைவும் 48 கி.மீ விராசுப்பேட்டையிலிருந்தும் பயணிக்கலாம். ஸ்ரீமங்களத்துக்குப் பிறகு கோட்டா சாலையில் இருந்து கோனிகோபாலிலிருந்து நாகர்ஹோளே தேசிய பூங்காவிற்கு செல்லும் நெடுஞ்சாலை வழியாக இந்த நீர்வீழ்ச்சிக்கு வருகை தரலாம்.
ஜெயப்பிரகாஷ் நாராயண் (லோக் சட்டா)
நாகபைரவ ஜெயப்பிரகாஷ் நாராயணன் (ஆங்கிலம்: Nagabhairava Jayaprakash Narayan)(பிறப்பு: 14 ஜனவரி 1956) ஜேபி(JP) என்றும் அறியப்படும் இவர் ஒர் இந்திய அரசியல்வாதி, அரசியல் சீர்திருத்தவாதி மற்றும் பத்திரிக்கையாளர் ஆவார். லோக் சட்டா என்கிற கட்சியை உருவாக்கியவரும் அதன் தற்போதைய தலைவருமான இவர், ஆந்திர மாநில சட்டசபை உறுப்பினரும் ஆவார். மேலும், இவர் முன்னாள் இந்திய ஆட்சிப்பணியாளரும் ஆவார். தேர்தல் சீர்திருத்தங்கள், தகவல் பெறும் உரிமைச் சட்டம் ஆகியவற்றில் இவரின் பங்களிப்பிற்காகவும் மிகவும் அறியப்படுகிறார். டைம்ஸ் ஆஃப் இந்தியா, தி இக்கனாமிக்ஸ் டைம்ஸ், தி ஃபினாசியல் எக்ஸ்பிரஸ், தி இந்து போன்ற பல பத்திரைக்களிலும் இவர் பத்திகளை எழுதி வருகிறார்.
மேற்கோள்கள்
பகுப்பு:ஆந்திரப் பிரதேச அரசியல்வாதிகள் பகுப்பு:வாழும் நபர்கள் பகுப்பு:மகாராட்டிர மக்கள் பகுப்பு:1956 பிறப்புகள் பகுப்பு:கிருஷ்ணா மாவட்ட நபர்கள்
முருகூர் ஊராட்சி
முருகூர் ஊராட்சி (Murugur Gram Panchayat), தமிழ்நாட்டின் திருச்சிராப்பள்ளி மாவட்டத்தில் உள்ள துறையூர் வட்டாரத்தில் அமைந்துள்ளது. இந்த ஊராட்சி, துறையூர் சட்டமன்றத் தொகுதிக்கும் பெரம்பலூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2217 ஆகும். இவர்களில் பெண்கள் 1085 பேரும் ஆண்கள் 1132 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருச்சிராப்பள்ளி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
உலக சிலம்பம் சங்கம்
புதிய உலக வரலாறு உருவாக்கப்பட்டது
ஜனவரி 21, 2019 அன்று ஐக்கிய நாடுகள் சபை (ஐநா சபை அல்லது யூ.என்) உலகின் பார்வையில் சிலம்பம் பெயர் வரலாற்றில் முதல் முறையாக விவாதிக்கப்பட்டது மற்றும் ஆசிய கண்டத்தின் நிலைக்கான சிலம்பம் ஆசியா நியமிக்கப்பட்டது. சீனா மற்றும் இந்தியா பாரம்பரிய கலைகளின் வரலாற்று பதிவு கடந்த ஆயிரம் நூற்றாண்டு பேரரசர் தலைமுறை கட்டுப்பாடு எல்லை பகுதி மற்றும் கடந்த காலங்கள் நாட்டின் எல்லை பிரச்சினைகள் கண்டறியப்பட்டது. கலை வளர்ச்சி மற்றும் வரலாற்று பயணம் தொடர்பான நாட்டின் எல்லை பிரச்சினைகள் தீர்ப்பதற்கு சீனா அரசாங்க பிரதிநிதி சிலம்பம் ஆசியாவுக்கு கோரிக்கை விடுத்துள்ளார். அமெரிக்கா நியூயார்க் நகரத்தில் ஐக்கிய நாடுகள் (United Nations) தலைமையகத்தில் நடைபெற்றது. ஜனவரி 30, 2019 ஐக்கிய நாடுகள் சபையின் (ஐநா சபை) சிறப்பு நிலைக்கு சிலம்பம் அதிகாரப்பூர்வமாக வழங்கப்பட்டது.
நோக்கம் மற்றும் மதிப்புகள்
உலக சிலம்பம் சங்கம் (WSA) ஒலிம்பிக் விளையாட்டு மற்றும் பாராலிம்பிக் விளையாட்டு அங்கீகரிக்கப்பட்ட சர்வதேச சங்கமாக நிர்வாகத்தை வழங்குவதற்கு தொடர்ந்து தொழில்நுட்ப விதிகள் மற்றும் சிலம்பம் விளையாட்டு விதிகள் ஒழுங்குபடுத்துதல் மூலம், விளையாட்டு அரங்கில் மற்றும் சர்வதேச நிகழ்வுகள் தொடர்ந்து பங்கேற்றது.
சர்வதேச கலைகளின் அமைப்பாளராக சிலம்பம் ஆசியாவும் தீவிர பங்கு வகிக்கிறது, விளையாட்டு, கலாச்சார, கல்வி மற்றும் இந்திய பாரம்பரிய கலைகளுக்கான பரப்புரை அமைப்பு. இந்த செயல்பாட்டு என நிபுணத்துவம் அளிக்கிறது, இணைந்த உறுப்பினர்களுக்கு பயிற்சி அளித்தல், ஆராய்ச்சி செய்தல், புத்துயிர், புத்துணர்ச்சி, தக்கவைத்தல் மற்றும் இழந்த கலைகளை மீட்டெடுக்க.
சிலம்பம் கலை மற்றும் விளையாட்டுக்களை ஒன்றாக நிறுவுவதன் மூலம் சிலம்பம் ஆசியா உறுப்பினர்கள் மற்றும் அங்கத்துவ நாடுகளின் தன்மையை மேம்படுத்துவதை நோக்கமாகக் கொண்டுள்ளது.
கை சிலம்பம் / குத்து வரிசை (சலவரிசை ஒத்திசை விளையாட்டு)
இந்த தனி திறமை சிலம்பம் நுட்பங்களை அடிப்படையாகக் கொண்டது - இசை, தனித்துவமான நடனவகை தோற்றம் மற்றும் தனிப்பட்ட உடல் இயக்கம் திறமை ஆகியவற்றோடு வெளிப்படுத்த வேண்டும்.
மேற்கோள்கள்
பகுப்பு:சிலம்பம் பகுப்பு:தற்காப்புக் கலைகள் பகுப்பு:சண்டை விளையாட்டுக்கள்
விஜய் ஈஸ்வரன்
விஜய் ஈஸ்வரன் (Vijay Eswaran, பிறப்பு: அக்டோபர் 7, 1960) என்பவர் மலேசியாவை சேர்ந்த தொழிலதிபர் ஆவார். இவர் ஆங்காங்கை தலைமையிடமாக கொண்ட கியூ.ஐ குழும நிறுவனங்களின் நிர்வாக தலைவர் ஆவார்.
ஆரம்பகால வாழ்க்கை
விஜய் ஈஸ்வரன் தனது மூன்றாம் நிலைக் கல்வியை இங்கிலாந்தில் சாரதியாக பணி புரிந்தவாறு தொடர்ந்தார். 1984 ஆம் ஆண்டில்  எல்எஸ்இ (இலண்டன் ஸ்கூல் ஒப் எகானமிக்ஸ்) இல் பொருளாதாரத்தில் பட்டம் பெற்ற பிறகு அவர் ஒரு வருடம் ஐரோப்பாவைச் சுற்றி வந்தார். அவர் தனது பயணத்தின்போது ஒரு மாதத்திற்கும் மேலாக ஒரு பிரான்சிஸ்கன் மடாலயத்தில் கழித்தார். 1985 ஆம் ஆண்டில் அவர் இங்கிலாந்துக்குத் திரும்பி அங்கு பைனரி சிஸ்டம் மார்க்கெட்டிங் பயின்றார். மேலும் சிஐஎம்ஏ இல் இருந்து தொழில்முறைச் சான்றிதழ் பெற்றார். 1986 ஆம் ஆண்டில் அவர் அமெரிக்காவுக்குச் சென்று தெற்கு இல்லினாய்ஸ் பல்கலைக்கழகத்தில் எம்பிஏ பட்டம் பெற்றார். மேலும் ஐபிஎம்மின் துணை நிறுவனமான சிஸ்டமாடிக்ஸ் நிறுவனத்தில் பணிபுரியும் போது பகுதிநேர அடிப்படையில் பல்நோக்கு சந்தைப்படுத்துதலில்  (எம்எல்எம்) ஈடுபட்டார். 13 வருடங்கள் கழித்து மலேசியாவிற்கு திரும்பி
காஸ்வே குழுமத்தின் அதன் பிலிப்பைன்ஸ் வணிகத்தைத் தொடங்கினார். பல்நோக்கு சந்தைப்படுத்தலில் தீவிரமாக ஈடுபட்டார்.
க்யூஐ நகரம்
மலேசியாவின் பந்தர் மேரு ராயாவில் க்யூஐ குழுமத்தின் துணை நிறுவனமான விஜய் ஈஸ்வரன் மற்றும் கிரீன் வென்ச்சர் கேபிடல் என்பன 1.2 பில்லியன் மலேசியன் ரிங்கட் செலவில் வணிக மற்றும் குடியிருப்பு மேம்பாட்டுக்கான திட்டமொன்றை தொடங்கின. இத் திட்டம் 2020 ஆம் ஆண்டில் நிறைவடையும் வகையில் அமைக்கப்பட்டுள்ளது. இந்த திட்டத்தில் தனியார் மற்றும் பொது மருத்துவ சேவைகளின் கலவையை வழங்கும் ஒரு போதனா மருத்துவமனையும் அடங்கும் என்று எதிர்பார்க்கப்படுகிறது. மேலும் விஜய் ஈஸ்வரன் குவெஸ்ட் சர்வதேச பல்கலைக்கழகத்தின் (QIUP) கவுன்சிலின் தலைவராக உள்ளார். 2008 இல் நிறுவப்பட்ட இந்த பல்கலைக்கழகம் க்யூ நகரத்தின் ஒரு பகுதியாகும். இது பேராக் மாநில அரசு மற்றும் கியூஐ குழுமத்திற்கு சொந்தமானது.
சர்ச்சைகள்
2006 ஆண்டு மார்ச் இல் விஜய் ஈஸ்வரன் மற்றும் அவரது வணிக கூட்டாளர்களான ஜோசப் பிஸ்மார்க், தாகம்பே கிண்டனார் மற்றும் டோனா மேரி இம்சன் ஆகியோர் இரண்டு பிலிப்பினோக்களை 100,000 டாலருக்கும் அதிகமாக மோசடி செய்ததாக குற்றம் சாட்டப்பட்டனர்.
2007 மே மாதத்தில் இல் பிலிப்பைன்ஸின் மணிலாவில் அசல் ஸ்தாபகக் குழுவின் இரண்டு முன்னாள் பங்குதாரர்களினால் வழக்கு தாக்கல் செய்யப்பட்டது.
இந்தியாவின் சென்னையில் நடந்த மோசடி நடவடிக்கைகளுக்காக கோல்ட் குவெஸ்டுக்கு எதிரான 2003 குற்றச்சாட்டு உச்சநீதிமன்றத்தை அடைந்தது.
ஆகஸ்ட் 2013 இல், டைம்ஸ் ஆப் இந்தியா பத்திரிகை விஜய் ஈஸ்வரன்  நிறுவிய க்னெட் தொடர்பாக பொருளாதார குற்றப்பிரிவால் விசாரிக்கப்பட்டு வருவதாக அறிவித்தது. விசாரணைக்கு அதிகாரிகள் முன் ஆஜராகத் தவறியதால், ஈஸ்வரன் மற்றும் இன்னும் சிலருக்கு எதிராக பொருளாதார குற்றங்கள் பிரிவு நோக்குநிலை அறிவிப்பை வெளியிட்டது.
2016 ஆம் ஆண்டில் மும்பை காவல்துறையின் பொருளாதார குற்றப்பிரிவு 3 வருட விசாரணைக்குப் பின்னர் க்யூனெட் மோசடி தொடர்பாக 30 பேருக்கு எதிராக கண்காணிப்பு அறிவிப்புகளை வெளியிட்டது. க்யூனெடின் நிறுவனரான விஜய் ஈஸ்வரன்  வழக்கில் முக்கிய குற்றவாளியாக இடம்பெற்றார்.
2018 ஆம் ஆண்டில் பெப்ரவரியில் சோமாலியாவின் லேபின் விசாரணை நீதிமன்றத்தில் மோசடி செய்ததாக கியூனட் மீது வழக்குத் தொடரப்பட்டது. அந்த ஆண்டின் பிற்பகுதியில் காங்கிரஸ் கட்சியைச் சேர்ந்தவரும் கர்நாடகாவின் முன்னாள் முதல்வருமான சித்தராமையாவை சீனாவில் நடந்த உலக பொருளாதார மன்றத்தில் விஜய் ஈஸ்வரன் சந்தித்ததாக கூறப்பட்டது.
தனிப்பட்ட வாழ்க்கை
விஜய் ஈஸ்வரன் க்யூஐ குழுமத்தின்  விஜயரத்னம் அறக்கட்டளையின் தலைவரான உமையால் என்பவரை  திருமணம் செய்து கொண்டார்.
வெளி இணைப்புகள்
பகுப்பு:மலேசியத் தமிழ் நபர்கள் பகுப்பு:பினாங்கு நபர்கள் பகுப்பு:வாழும் நபர்கள் பகுப்பு:1960 பிறப்புகள் பகுப்பு:மலேசியத் தமிழ் தொழிலதிபர்கள்
மாரிமுத்து முனியாண்டி
மாரிமுத்து முனியாண்டி (Marimuthu Muniandy, பிறப்பு: பெப்ரவரி 28 1971), மலேசியா அணியின் துடுப்பாட்டக்காரர். இவர் ஒரு முதல்தர துடுப்பாட்டப் போட்டியிலும், ஐந்து ஏ-தர துடுப்பாட்டப் போட்டிகளிலும், 25 ஐ.சீ.சீ துடுப்பாட்டப் போட்டிகளிலும் கலந்து கொண்டுள்ளார். இவர் 2003/04 பருவ ஆண்டில் முதல்தர துடுப்பாட்டப் போட்டியில் மலேசியா துடுப்பாட்ட அணியின் உறுப்பினராக பங்குகொண்டார்.
விசைத்தமிழ்
விசைத்தமிழ் ஒரு தமிழ் உள்ளீடு மென்பொருள். சர்மா ப்ராடக்ஸ் மற்றும் சொல்யூசன்ஸ் நிறுவனத்தினர் இதனை உருவாக்கியுள்ளனர்.
இதனைப் பயன்படுத்தி டைப்-ரேட்டர், எழுத்துப்பெயர்ப்பு முறை போன்று 12 வகையான முறையில் பேஜ்மேக்கர், வேர்டு, அடோப் இன்டிசைன், உட்பட எல்லா மென்பொருள்களிலும் தட்டச்சு செய்யலாம். விண்டோஸ் XP, விண்டோஸ்  விஸ்டா ஆகிய இயங்குதளங்களில் இது செயல்படும். தமிழ் மொழியில் உள்ள ஏறத்தாழ 100 க்கும் மேற்பட்ட எழுத்துருக் குடும்பங்களும், 10-ற்கும் மேற்பட்ட விசைபலகை வகைகளும் கொண்டு இயங்கூடியது
வெளி இணைப்புகள்
பகுப்பு:தமிழ்க் கணினி உள்ளீட்டு மென்பொருள்கள்
உலக நாடக அரங்க நாள்
உலக நாடக அரங்க நாள் (World Theatre Day) ஆண்டுதோறும் மார்ச் 27 ஆம் நாளன்று பன்னாட்டு அரங்க நிறுவனத்தினால் கொண்டாடப்பட்டு வருகின்றது.
உலக நாடக அரங்க நாள் உலக நாடக அரங்க நிறுவனத்தினால் 1961 ஆம் ஆண்டு முதல் முன்னெடுக்கப்பட்டு இந்நிறுவனத்தின் மையங்களிலும், பன்னாட்டு நாடக அரங்க சமூகங்களினாலும் கொண்டாடப்படுகின்றது. இந்நிகழ்வை ஒட்டி பல்வேறு தேசிய, பன்னாட்டு நாடக நிகழ்வுகள் ஏற்பாடு செய்யப்படுகின்றன. இந்நாளின் முக்கிய நிகழ்வாக, உலக மட்டத்தில் புகழ் பெற்ற ஒரு நாடகக் கலைஞர் ஒருவர் இந்நாளின் முக்கியத்துவம் குறித்த தனது பிரதிபலிப்புகளையும், உலக கலாச்சார அமைதி பற்றியும் செய்தி ஒன்றை விடுப்பார். இவ்வாறான முதலாவது செய்தியை 1962 ஆம் ஆண்டில் பிரான்சிய எழுத்தாளரும், நாடகக் கலைஞருமான சான் காக்டோ விடுத்தார்.
வெளி இணைப்புகள்
பகுப்பு:நாடகம் பகுப்பு:மார்ச் சிறப்பு நாட்கள்
தாந்தனி
இந்தியா, தமிழ்நாடு,புதுக்கோட்டை மாவட்டம், அறந்தாங்கிவருவாய் தொகுதி,      ஒரு தந்தாணி Thanthani (தந்தாணி)  கிராமம் ஆகும்
மேற்கோள்கள்
பகுப்பு:புதுக்கோட்டை மாவட்டத்திலுள்ள கிராமங்கள்
நெய்வேலி (சட்டமன்றத் தொகுதி)
நெய்வேலி, கடலூர் மாவட்டத்தின், புதிதாக உருவாக்கப்பட்ட, ஒரு சட்டமன்றத் தொகுதியாகும். இதுமங்களூர் (சட்டமன்றத் தொகுதி) ஆக இருந்தது.2011-ஆம் ஆண்டில் தொகுதி மறு சீரமைப்பின் போது, நெல்லிக்குப்பம் தொகுதி நீக்கப்பட்டு, பண்ருட்டி ஊராட்சி ஒன்றியம் மற்றும் குறிஞ்சிப்பாடி ஊராட்சி ஒன்றியங்களிலிருந்து 38 கிராம ஊராட்சிகளையும் மற்றும் நெய்வேலி நகரியமும் சேர்த்து நெய்வேலி தொகுதி உருவாக்கப்பட்டது.
இத்தொகுதியில் அமைந்துள்ள என்.எல்.சி., நிறுவனத்தில் 4,000 பொறியாளர்கள் மற்றும் அதிகாரிகள் உட்பட 12 ஆயிரம் நிரந்தர பணியாளர்கள், இன்கோசர்வ் சொசைட்டி மற்றும் ஒப்பந்த தொழிலாளர்கள் 10 ஆயிரம் பேர் என 22 ஆயிரம் பேர் பணி புரிகின்றனர்.
2021 தமிழ்நாடு சட்டமன்றத் தேர்தலில் இத்தொகுதியில் தற்போது திமுக சார்பில் சபா ராஜேந்திரன், அதிமுக கூட்டணியில் பாட்டாளி மக்கள் கட்சி சார்பில் ஜெகன், அ.ம.மு.க சார்பில் பக்தரட்சகன், நாம் தமிழர் கட்சி சார்பில் ரமேஷ், மக்கள் நீதி மய்யம் கூட்டணியில் உள்ள ஐ.ஜே.கே கட்சியில் இளங்கோவன் உட்பட 12 வேட்பாளர்கள் களத்தில் உள்ளனர்.
தொகுதியில் அடங்கியுள்ள பகுதிகள்
பண்ரூட்டி வட்டம் (பகுதி) பணிக்கன்குப்பம், மாளிகம்பட்டு, சிறுவத்தூர், எலந்தம்பட்டு, திருவாமூர், விசூர், கருக்கை, செம்மேடு, மேலிருப்பு, கீழிருப்பு, தாழம்பட்டு, காடாம்புலியூர், மேல்மாம்பட்டு, புறங்கனி, கீழ்மாம்பட்டு, அழகப்பசமுத்திரம், சிலம்பிநாதன்பேட்டை, புலியூர் (மேற்கு), கோரணப்பட்டு, மதனகோபாலபுரம், வேகாக்கொல்லை, மருங்கூர், வல்லம், நடுக்குப்பம், பேர்பெரியான்குப்பம், கீழ்காங்கேயன்குப்பம், மேல்காங்கேயன்குப்பம், வீரசிங்கன்குப்பம், காட்டுக்கூடலூர், சொரத்தூர், வெங்கடாம்பேட்டை, வானதிராயபுரம் மற்றும் தென்குத்து கிராமங்கள், நெய்வேலி (டவுன்ஷிப்).
வாக்காளர் எண்ணிக்கை
, 2016 அன்று முதன்மை வாக்காளர் அலுவலர் அலுவலகம், தமிழ்நாடு வெளியிட்ட பட்டியலின்படி,
பாசுபரசு மோனோநைட்ரைடு
பாசுபரசு மோனோநைட்ரைடு (Phosphorus mononitride) என்பது PN என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். இதை பாசுபரசு ஒற்றைநைட்ரைடு என்றும் அழைக்கலாம். பாசுபரசும் நைட்ரசனும் மட்டுமே சேர்ந்து இச்சேர்மம் உருவாகிறது. ஈரணு நைட்ரைடு என்று இச்சேர்மத்தை வகைப்படுத்துகிறார்கள்.
விண்மீனிடை ஊடகத்தில் முதன் முதலாக கண்டறியப்பட்ட பாசுபரசு சேர்மம் பாசுபரசு மோனோநைட்ரைடு ஆகும். வியாழன் மற்றும் சனி (கோள்)|சனி]] கோள்களிலும், விண்மீனிடை ஊடகத்திலும் இதுவொரு முக்கியமான மூலக்கூறாகக் கருதப்படுகிறது.
மேற்கோள்கள்
பகுப்பு:நைட்ரைடுகள் பகுப்பு:பாசுபரசு சேர்மங்கள் பகுப்பு:திண்மங்கள்
சித்தா மாகாணம்
இம்மாகாணம் 1937 செப்டம்பர் 26 இல் அமைக்கப்பட்டது. பின்னர் 2008 மார்ச் 1 அன்று சபாய்கால்ஸ்கி கிராய் என்ற பெயரில் ஆகின்-புரியாத் தன்னாட்சி மாவட்டத்துடன் இணைக்கப்பட்டது.
இந்த மாகாணத்தில் நிறைய இரும்பு, இரும்பல்லா மற்ற கனிமங்களும், அரிதில் கிடைக்கும் கனிமங்களும், விலையுர்ந்த மாழைகளும், கரியும் கிடக்கின்றது. யுரேனியம் மிக்க கனிமங்களும் உள்ளன. இங்கு புதைந்து இருக்கும் யுரேனியம் 145,400 டன் இருக்கும் என்று கணக்கிட்டுள்ளனர். இந்த ஒப்லாஸ்த்தில் 60% காடுகளாகும். இங்கு உள்ள முக்கிய தொழில்கள், சுரங்கத்தொழில், மாழைத்தொழில்கள், எரிபொருள், மரப்பொருட்கள் பற்றிய தொழிகள் ஆகும். குளிர்மான் (reindeer) வளர்ப்பும் ஆடுமாடுகள் வளர்ப்பும் இங்கு செழிப்பாக நடக்கின்றது.
உசாத்துணைகள்
பகுப்பு:உருசியாவின் உட்பிரிவுகள்
மக்னீசியம் - காற்று எரிபொருள் மின்கலம்
மேக் பவர் திட்டங்கள் நிறுவனம் மேற்கொண்ட ஆய்வுகள் மற்றும் வணிக மையமாக்கல் காரணமாக இத்தொழில்நுட்பம் 90 சதவீதம் அளவுக்கு மேம்பட்டு 20 முதல் 55 பாகை செல்சியசு வெப்பநிலை வரை உருவாக்கி செயல்படுகின்றன
இவற்றையும் காண்க
பகுப்பு:மின்கலங்கள்
திருமருகல் நடேச பிள்ளை
இசை வாழ்க்கை
புகழ்பெற்ற தவில் கலைஞர்களான அம்மாசத்திரம் கண்ணுசுவாமி பிள்ளை, அம்மாப்பேட்டை பக்கிரிப்பிள்ளை, நாச்சியார் கோவில் சக்திவேல் பிள்ளை, பந்தணைநல்லூர் மரகதம் பிள்ளை ஆகியோர் இவருடன் தவில் வாசித்துள்ளனர்.
தனக்கு குழந்தை இல்லாததால், தமக்கை கோவிந்தம்மாளின் குழந்தையான ராஜரத்தினத்தை நடேச பிள்ளை தத்தெடுத்துக் கொண்டார். இக்குழந்தையே பின்னாளில் புகழ்பெற்று விளங்கிய டி. என். ராஜரத்தினம் பிள்ளை.
உசாத்துணை
பகுப்பு:1874 பிறப்புகள் பகுப்பு:நாதசுவரக் கலைஞர்கள் பகுப்பு:1903 இறப்புகள்
உதயணன்
உதயணன் பெருங்கதை இலக்கியத்தின் காப்பியத் தலைவன். இவனது தந்தை சதானிகன். தாய் மிருகாபதி. காட்டில் கதிரவன் உதிக்கும் காலத்தில் பிறந்ததால் உதயணன் எனப் பெயர் சூட்டப்பட்டவன். பிரமசுந்தர முனிவர்பால் வளர்ந்தவன். கோடபதி என்னும் யாழை மீட்டித் தெய்வயானை என்னும் யானையை அடக்கித் தன் அடிமையாக அதனைக் பெற்றவன். யூகியை முதலமைச்சனாக வைத்துக்கொண்டவன். தாய்மாமன் விக்கிரமனால் சேதி நாட்டுக்கு அரசனானவன். தந்தையால் வத்தவ நாட்டு ஆட்சிப் பொறுப்பையும் ஏற்றவன். சேதி நாட்டு ஆட்சிப் பொறுப்பை யூகியிடம் ஒப்படைத்துவிட்டுத் தான் கோசம்பியில் இருந்துகொண்டு வத்தவ நாட்டை ஆண்டவன்.
உதயணனுக்குப் பிங்கலன், கடகன் என்னும் இரு தம்பியரும். வயந்தகன், உருமண்ணுவா, இடவகன் என்னும் தோழமை அமைச்சர்களும் உண்டு. வேறு சில தோழர்களும் இவனுக்கு ஆங்காங்கே உதவிவந்தனர்.
பெருங்கதையில் உதயணன்
அ
உதயணகுமார காவியம் ஒப்புநோக்கு
அ
சீவக சிந்தாமணி கதை ஒப்புநோக்கு
அ
அடிக்குறிப்பு
பகுப்பு:பெருங்கதை கதைமாந்தர்கள்
தலைவன்கோட்டை அலங்காரியம்மன் மற்றும் கருப்பசாமி கோயில்
தலைவன்கோட்டை அலங்காரியம்மன் மற்றும் கருப்பசாமி கோயில் தமிழ்நாட்டில் திருநெல்வேலி மாவட்டம், தலைவன்கோட்டை என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் கருப்பசாமி, அலங்காரியம்மள் சன்னதிகளும், விநாயகர், பைரவர் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது. ஆடி மாதம் கொடை விழா முக்கிய திருவிழாவாக நடைபெறுகிறது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
நகுலன்
நகுலன் என்ற தலைப்பில் உள்ள கட்டுரைகள்”
இராதை சியாம்
மேற்கோள்கள்
பகுப்பு:1953 பிறப்புகள் பகுப்பு:2006 இறப்புகள் பகுப்பு:அருச்சுனா விருது பெற்றவர்கள்
ஐரிய மக்கள்
ஐரிய மக்கள் அல்லது ஐரிஷ் மக்கள் (Irish people, (ஐரியம்: Muintir na hÉireann, na hÉireannaigh, na Gaeil) என்போர் மேற்கு ஐரோப்பாவைச் சேர்ந்த ஓர் இனக்குழு ஆகும். இவர்கள் வட மேற்கு ஐரோப்பாவில் அயர்லாந்தைச் சேர்ந்தவர்கள். ஐரிய இனக்குழுவைச் சேர்ந்தவர்கள் அயர்லாந்துக்கு வெளியே பொதுவாக மேற்கத்திய நாடுகளில் குறிப்பாகஆங்கிலம் பேசும் நாடுகளில் பெரும்பாலும் வசிக்கின்றனர். ஐக்கிய அமெரிக்காவில் வசிக்கும் ஐரிய மக்களின் எண்ணிக்கை மட்டும் அயர்லாந்தில் வசிப்பவர்களை விட 10 மடங்காகும்.
வெளி இணைப்புகள்
பகுப்பு:அயர்லாந்து பகுப்பு:வட அயர்லாந்து பகுப்பு:ஐரோப்பிய இனக்குழுக்கள்
தொடர் ஒருதுணை மணம்
தொடர் ஒரு துணை மணம் என்பது விவாகரத்திற்கான இலகுவான வழியாகப் பல சமூகங்கள் கருதுகின்றன. பெரும்பாலான மேற்குலக நாடுகளில் விவாகரத்து என்பது கிட்டத்தட்ட 50 சதவீதமாகக் காணப்படுகிறது. இவர்கள் மூன்று தடவைகள் வரை திருமணம் செய்கின்றனர். விவாகரத்து மற்றும் மறுதிருமணம் என்பது 'தொடர் ஒருதார மணத்தில்' ஈடுபடுவதற்கான அடிப்படைக் காரணியாகும். இவர்கள் பல திருமணங்களைப் புரிந்தாலும் ஒரு நேரத்தில் தமக்கென ஒரேயொரு வாழ்க்கைத் துணையை மட்டுமே கொண்டிருப்பார்கள். கரிபியன், மொறிசியஸ், பிரேசில் போன்ற நாடுகளில் வாழும் பெண் தலைமைத்துவக் குடும்பங்கள் தொடர் ஒரு தார மணத்தில் இணைவ அதிகமாகக் காணப்படுகிறது. இவ்வகையான மணத்தில் 'முன்னால்' எனப் பிறிதொரு வகையான உறவு முறைப் பதம் பயன்படுத்தப்படுகிறது. எடுத்துக்காட்டாக, முன்னாள் மனைவி மற்றும் முன்னாள் கணவன் எனக் கூறப்படுகிறது. முன்னாள் கணவனின் வாழ்க்கை ஒரு பெண்ணின் வாழ்நாள் முழுமைக்கும் ஏதோவொரு விதத்தில் தொடர்பைக் கொண்டிருக்கும். ஏனெனில் இந்தக் கணவனுக்குப் பிறந்த குழந்தை குறித்த பெண் மறுதிருமணம் செய்த பின்னரும் இவருடன் வாழ்வதால் இந்தப் பிள்ளையின் நலனில் முன்னாள் கணவனின் பராமரிப்பும் தொடர்பாடலும் காணப்படும். தொடர் ஒருதார மணம் என்பது 'நீண்ட குடும்பத்தை' உருவாக்குவதாக பொப் சிம்ப்சன் குறிப்பிடுகிறார்.
பகுப்பு:திருமணம்
சோனாலி குலாட்டி
குலாட்டி இந்தியாவின் புது தில்லியில் வளர்ந்தார். ஆசிரிரும், ஆடை வடிவமைப்பாளருமான இவரது தாயார் இவரை சுதந்திரமாக வளர்த்தார். இவர் உலகளவில் ஐநூறுக்கும் மேற்பட்ட திரைப்பட விழாக்களில் திரையிடப்பட்ட பல திரைப்படங்களைத் தயாரித்துள்ளார். ஹிர்ஷ்ஹார்ன் அருங்காட்சியகம், பாஸ்டனில் உள்ள நுண்கலை அருங்காட்சியகம், தேசிய கலைப் பெண்கள் அருங்காட்சியகம் மற்றும் மார்கரெட் மீட் திரைப்பட விழா, பிளாக் மரியா திரைப்பட விழா, ஸ்லாம்டான்ஸ் திரைப்பட விழா,பிளாக்ஸ்டார் திரைப்பட விழா போன்ற திரைப்பட விழாக்களில் இவரது படங்கள் திரையிடப்பட்டுள்ளன.
வெளி இணைப்புகள்
பகுப்பு:ஆங்கிலேயத் திரைப்பட இயக்குநர்கள் பகுப்பு:இந்தியப் பெண் செயற்பாட்டாளர்கள் பகுப்பு:வாழும் நபர்கள் பகுப்பு:1972 பிறப்புகள்
குஹன்பாறை ஊராட்சி
குஹன்பாறை ஊராட்சி (Guhanparai Gram Panchayat), தமிழ்நாட்டின் விருதுநகர் மாவட்டத்தில் உள்ள வெம்பக்கோட்டை வட்டாரத்தில் அமைந்துள்ளது. இந்த ஊராட்சி, சாத்தூர் சட்டமன்றத் தொகுதிக்கும் விருதுநகர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1151 ஆகும். இவர்களில் பெண்கள் 595 பேரும் ஆண்கள் 556 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:விருதுநகர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
எழுவரைமுக்கி ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தூத்துக்குடி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சாதோடி நீர்விழ்ச்சி
சாத்தோடி நீர்வீழ்ச்சி இந்தியாவில் உள்ள ஒரு நீர்வீழ்ச்சியாகும், இது கர்நாடகம் மாநிலம் உத்தர கண்டா மாவட்டம் எல்லூபூரிலிருந்து 32 கி.மீ. தொலைவில் உள்ளது. இது சுமார் 15 மீட்டர் (49.2 அடி) உயரம். இந்த ஓடை கொடசல்லி அணையின் பின்புறத்தில் காளி ஆற்றின் கரையில் பாய்ந்து செல்கிறது. thumb|300x300px|சாத்தோடி நீர்விழ்ச்சி இது எல்லூரிலிருந்து சுமார் 25 கி.மீ. துரத்தில் உள்ளது. நீர்வீழ்ச்சியிலிருந்து 5 கிலோமீட்டர் தொலைவில் இருக்கும் கும்பரல் வரை சாலை மிதமானதாக இருக்கும்; மீதமுள்ள 5 கிமீ அது சிறிய பரிதாபமான நிலையில் உள்ளது. சாலை பணி முன்னேற்றம் அடைந்து 2017 ஆம் ஆண்டின் இறுதியில் முடிக்கப்படும் என எதிர்பார்க்கப்படுகிறது.
வெளி இணைப்புகள்
பகுப்பு:கர்நாடக அருவிகள்
சிட் கோப்லி
சிட் கோப்லி (Syd Copley, பிறப்பு: 1 நவம்பர், 1905, இறப்பு: 1 ஏப்ரல், 1986), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியில் கலந்து கொண்டுள்ளார். 1930 ல், முதல்தர துடுப்பாட்டப் போட்டியில் பங்குகொண்டார்.
வெளி இணைப்பு
சிட் கோப்லி கிரிக் - இன்ஃபோ இலிருந்து விளையாட்டுவீரர் விவரக்குறிப்பு. கடைசியாகப் பார்க்கப்பட்ட திகதி அக்டோபர் 23 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1905 பிறப்புகள் பகுப்பு:1986 இறப்புகள்
காட்டூர் திருவாலீஸ்வரர் கோயில்
காட்டூர் திருவாலீசுவரர் கோயில் தமிழ்நாட்டில் திருவள்ளூர் மாவட்டம், காட்டூர் என்னும் ஊரில் அமைந்துள்ள சிவன் கோயில் ஆகும். இக்கோயில் சென்னையிலிருந்து 33 கி.மீ தொலைவிலும், மீஞ்சூரிலிருந்து 10 கி.மீ. தொலைவிலும் அமைந்துள்ளது.
வரலாறு
இக்கோயில் சோழர் காலத்தைச் சேர்ந்தது.
கோயில் அமைப்பு
இக்கோயில் அழகிய இராச கோபுரத்துடன் அமைந்துள்ளது. இராச கோபுரம் ஐந்து நிலைகளுடன், கிழக்கு நோக்கி உள்ளது. இக்கோயிலில் திருவாலீசுவரர், திரிபுரசுந்தரி சன்னதிகள் உள்ளன. இங்குக் கோயில் குளம் உள்ளது. கோயில் கருவறை கஜபிருஷ்ட (தூங்கானை மாடம்) விமானத்துடன் உள்ளது. கருவறையில் ஈசன் சதுரபீட ஆவுடையாருடன் சிவலிங்க பாண அமைப்புடன் உள்ளார். கருவறைக்கு நேர் எதிரே வாலியின் சிலை பிரதிட்டை செய்யபட்டுள்ளது. இச்சிலை 2011 இல் நிறுவப்பட்டதாக தெரிகிறது. விநாயகர், முருகர், நடராசர், நவக்கிரகங்கள், கோட்டமூர்த்திகள் ஆகியோரின் திருமுன்கள் இக்கோயிலில் அமைந்துள்ளன. பொதுவாக எல்லா கோயில்களிலும் நவக்கிரக சிற்றாலயமானது கோயிலின் வழகிழக்கு திசையில்தான் அமைக்கப்பட்டிருக்கும். ஆனால் இக்கோயிலில் தென்கிழக்கு மூலையில் நவக்கிரக சிற்றாலயம் அமைந்துள்ளது ஒரு தனிச் சிறப்பாகும். இக்கோயிலின் அம்மனான திரிபுரசுந்தரியின் திருமுன் தெற்கு பார்த்த நிலையில் உள்ளது. கருவறையில் அம்மன் நான்கு கரங்களுடன் உள்ளார். கையில் பாசாங்குசம் ஏந்தி அபய, வரத முத்திரைகளுடன் காட்சியளிக்கிறார்.
கோயிலின் தலமரமாக மகிழமரம் உள்ளது. இக்கோயிலில் பல இதழ்களைக் கொண்ட மகாவில்வ மரம் உள்ளது ஒரு தனிச் சிறப்பாகும். இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிருவகிக்கப்படுகிறது.
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது. பங்குனி மாதம் பங்குனி உத்திரம் முக்கிய திருவிழாவாக நடைபெறுகிறது.
மேற்கோள்கள்
பகுப்பு:திருவள்ளூர் மாவட்டத்திலுள்ள சிவன் கோயில்கள்
கா. பெருமாள்
'''கவிதைவேள் கா. பெருமாள்''' (அக்டோபர் 1, 1921 - ஆகத்து 17, 1979) சிங்கப்பூரைச் சேர்ந்த எழுத்தாளர், வானொலி ஒலிபரப்பாளர், ஊடகவியலாளர், நாடகாசிரியர்.
வாழ்க்கைக் குறிப்பு
தமிழகத்திலுள்ள நாமக்கல் என்னும் ஊரில் 1921ல் பெருமாள் பிறந்தார். 1938ல் மலாயா வந்த இவர் கேமரன் மலையிலுள்ள தேயிலைத் தோட்டத்தில் வாழ்க்கையைத் தொடங்கினார். தமிழ்மீது கொண்டிருந்த தாகத்தின் காரணமாக உலஊழியனார் என்ற அறிஞரிடம் தமிழைக் கற்றார். நேதாஜி சுபாஷ் சந்திர போஸ் தொடங்கிய இந்திய தேசிய இராணுவத்தில் இணைந்து காயக் என்னும் பகுதியில் படைப்பிரிவுக்குத் தலைமையேற்று வழிநடத்திய பெருமைக்குரியவர். 1942க்கு முன்பிருந்தே புதிய கோணங்களில் உருவகப் பாடல்கள், உரைப் பாடல்கள், உரைப்பா நாடகங்கள், வில்லுப்பாட்டு, கூத்துக்கலை, தோட்டப்புறக் கும்மி, கோலாட்டங்கள் முதலியவற்றைப் படைத்துள்ளார்.
சிங்கப்பூர் தேசபக்திப்பாடல்கள் பலவற்றை எழுதி வானொலியில் ஒலிபரப்பினார். சங்கமணி, ஜனோபகாரி, முத்தமிழ் முதலிய இதழ்களில் இவரது படைப்புகள் வெளியாகின. சிங்கப்பூர் கலாசார அமைச்சின் கண்ணோட்டம் என்ற இதழில், இவரது பாடல்கள் “சிங்கப்பூர் பாடல்கள்” என்ற தலைப்பில் வெளிவந்தன. இசைச்சித்திரங்கள், வாழ்க்கை வினோதம் ஆகிய படைப்புகளை வானொலியில் தயாரித்தார். இஸ்லாம் சமயக் கருத்துகளை உள்ளடக்கிய சீறா இசைச் சித்திரம், துங்கு அப்துல் ரஹ்மான் வில்லுப்பாட்டு ஆகிய இசைச் சித்திரங்களைத் தயாரித்தார்.
சிறந்த கட்டுரையாளராகவும் திகழ்ந்த இவர் தத்துவக்கலை, கூத்துக்கலை, நாடகம் பிறந்தது, மலைநாட்டு உழைப்போர் இலக்கியம் ஆகிய ஆய்வுக் கட்டுரைகளையும் படைத்துள்ளார்.
மேற்கோள்கள்
பகுப்பு:1921 பிறப்புகள் பகுப்பு:1979 இறப்புகள் பகுப்பு:சிங்கப்பூர் தமிழர் பகுப்பு:சிங்கப்பூர் எழுத்தாளர்கள்
அம்மாசத்திரம் கண்ணுசுவாமி பிள்ளை
அம்மாசத்திரம் கண்ணுசுவாமி பிள்ளை (1876 – 1927) தமிழகத்தைச் சேர்ந்த தவில் இசைக் கலைஞராவார்.
பிறப்பும், இசைப் பயிற்சியும்
கண்ணுசுவாமி பிள்ளை தஞ்சாவூர் மாவட்டத்தில் கும்பகோணம் வட்டத்தில் இருக்கும் அம்மாசத்திரம் எனும் ஊரில், சுந்தரம் எனும் நாட்டியப் பெண்மணியின் மகனாகப் பிறந்தார். தான் வசித்த வீட்டின் எதிர்வீட்டிலிருந்த நட்டுவனாரிடம் தவிலும், பாட்டும் கற்றுக்கொண்டார் கண்ணுசுவாமி.
இசை வாழ்க்கை
புகழ்பெற்ற நாதசுவரக் கலைஞர்களான திருமருகல் நடேச பிள்ளை, செம்பனார்கோவில் ராமசுவாமி பிள்ளை, மன்னார்குடி சின்னப்பக்கிரிப் பிள்ளை, டி. என். ராஜரத்தினம் பிள்ளை ஆகியோருக்கு இவர் தவில் வாசித்துள்ளார்.
திருவாளப்புத்தூர் பசுபதிப் பிள்ளை, திருமுல்லைவாயில் முத்துவீர்பிள்ளை ஆகியோர் இவரிடம் தவில் கற்ற மாணவர்கள். வழிவூர் வீராசுவாமி பிள்ளை, டி. என். ராஜரத்தினம் பிள்ளை ஆகியோர் இவரிடம் நாதசுவரம் கற்ற மாணவர்கள் ஆவர்.
மறைவு
19 மார்ச் 1927 அன்று திருவிழந்தூரில் காலமானார்.
உசாத்துணை
பகுப்பு:1876 பிறப்புகள் பகுப்பு:தவில் கலைஞர்கள் பகுப்பு:1927 இறப்புகள்
கலினின்கிராத் மாகாணம்
கலினின்கிராட் என்பது ரஷ்யக் கூட்டமைப்பின் ஒரு ஒப்லாஸ்து ஆகும். இவ் ஒப்லாஸ்து ரஷ்யாவின் மேற்கு எல்லையில் உள்ள பால்ட்டிக் கடலோரத்தில் உள்ளது. 1991ல் சோவியத் ஒன்றியம் சிதைவுற்ற பின் இச் ஒப்லாஸ்து ரஷ்யாவுடன் நேரடியாக நிலம் வழி தொடர்பு இல்லாமல் உள்ளது. எனவே இவ் ஒப்லாஸ்து முற்றிலும் பிற நாடுகளால் சூழ்ந்துள்ள ரஷ்யாவைச் சேர்ந்த ஒரு புறநில ஆட்சிப் பகுதி.
பகுப்பு:உருசியாவின் மாகாணங்கள்
கம்பவர்மன்
கம்பவர்மன் என்பவன் பல்லவ மன்னர்களுள் ஒருவன். இவன் மூன்றாம் நந்திவர்மனுக்கும், பழுவேட்டரையரின் புதல்வி கந்தன் மாறம்பாவையருக்கும் பிறந்த புதல்வன். நிருபதுங்கவர்மன் பல்லவப் பேரரசின் தென்பகுதியை ஆண்டபோது, இவன் வடபகுதியை ஆண்டுவந்தான். கங்க மன்னன் முதலாம் பிருதிவிபதியின் மகள் விஜயா இவனின் மனைவி ஆவாள். இவர்களின் புதல்வன் அபராசித வர்மன்.
இவன் காலத்தில் காஞ்சிபுரம் மாவட்டம், வாலாஜாபாத்திற்கு அருகில் உள்ள ஊத்துக்காட்டு ஊரிலுள்ள சிவன் கோயிலில் திருப்பணி வேலைகள் நடைபெற்றன.
மேற்கோள்கள்
பகுப்பு:பல்லவ அரசர்கள் பகுப்பு:இந்திய அரசர்கள்
ஆர்டெம் பட்டபூத்தியான்
ஆர்டெம் பட்டபூத்தியான் (Ardem Patapoutian; Արտեմ Փաթափութեան; பிறப்பு: 1967) ஆர்மீனிய-அமெரிக்க மூலக்கூற்று உயிரியலாளரும், நரம்பணுவியலாளரும் ஆவார். இவர் அழுத்தம், மெந்தால், வெப்பநிலை ஆகியவற்றைக் கண்டறியும் PIEZO1, PIEZO2, TRPM8 ஏற்பிகளை வகைப்படுத்தும் பணிக்காக இவர் அறியப்படுகிறார். நரம்பணுவியல் பேராசிரியரான பட்டபூத்தியான், கலிபோர்னியாவில் உள்ள இசுக்கிரிப்சு ஆய்வகத்தில் பணியாற்றுகிறார். 2021-ஆம் ஆண்டிற்கான மருத்துவம் அல்லது உடலியங்கியலுக்கான நோபல் பரிசு இவருக்கும் டேவிட் யூலியசு என்ற அமெரிக்கருக்கும் பகிர்ந்து வழங்கப்பட்டது. நோபல் பரிசு பெற்ற முதலாவது ஆர்மீனிய அறிவியலாளர் இவராவார்.
எச்சில் (கோட்பாடு)
ஒதுக்கத் தக்க எச்சில் எனத் தமிழ் மக்கள் நானகினைக் கொண்டனர். அவை உடல் கழிவுகளான சிறுநீர், மலம். ஆண்-பெண் உடல் உறவின்போது வெளிப்படும் விந்து, நாதப் பசைகள், வாயில் வரும் கோழை என்பவை. இந்த நான்கு வகையான எச்சிலைத் தூய்மைப்படுத்திக் கொள்ளா முன்னர் மேதைகள் பாடங்களை வாய்விட்டுப் படிக்கமாட்டார்கள். பிறரோடு பேசிக்கொண்டிருக்க மாட்டார்கள். படுக்கையில் படுத்து உறங்கமாட்டார்கள்.
ஆர்டெம் பட்டபூத்தியான்
கல்வி
லெபனான், பெய்ரூத்தில் பிறந்த பட்டபூத்தியான் 1986 இல் அமெரிக்காவுக்குக் குடிபெயர்ந்தார். இவர் 1986-ல் அமெரிக்காவிற்கு குடிபெயர்வதற்கு முன்பு பெய்ரூத்தின் அமெரிக்க பல்கலைக்கழகத்தில் பயின்றார். இவர் 1990-ல் இலாசு ஏஞ்சல்சின் கலிபோர்னியா பல்கலைக்கழகத்தில் உயிரியலில் இளங்கலைப் பட்டம் பெற்றார். 1996-ல் கலிபோர்னியா தொழில்நுட்பக் கழகத்தில் முனைவர் பட்டம் உயிரியலில் பெற்றார். சான் பிரான்சிஸ்கோவின் கலிபோர்னியா பல்கலைக்கழகத்தில் லூயிசு எஃப். ரிச்சார்ட்டுடன் முனைவர் பட்ட பின் ஆய்வாளராக பணிபுரிந்தார். 2000ஆம் ஆண்டில், இவர் இசுகிரிப்சு ஆராய்ச்சி நிறுவனத்தில் உதவிப் பேராசிரியராக ஆனார். 2000 மற்றும் 2014க்கு இடையில் இவர் நோவார்டிஸ் ஆராய்ச்சி அறக்கட்டளையின் கூடுதல் ஆராய்ச்சியாளராகச் சேர்ந்தார். 2014ஆம் ஆண்டு முதல் பட்டபூத்தியான், ஹோவர்ட் ஹியூஸ் மருத்துவ நிறுவனத்தின் ஆய்வாளராக பணியாற்றினார்.
எச்சில் (கோட்பாடு)
எச்சில் பட்டுத் தூய்மைப்படுத்திக்கொள்ளாத நிலையில் இருப்பவர்கள் பசுவையோ, பார்ப்பாரையோ, (சமையல், விளக்குத்)தீயையோ, தெய்வத் திருமேனிகளையோ, தன் உச்சந்தலையையோ தொடக்கூடாது.
ஆர்டெம் பட்டபூத்தியான்
விருதுகள்
கூகுள் இசுகாலரின் கூற்றுப்படி, பட்டபூத்தியான், 68 எச்-சுட்டெண்ணையும் இசுகோபசு ஒன்றின் படி 63 சுட்டெண்ணையும் கொண்டுள்ளார் (மே 2020 நிலவரப்படி). இவர் 2016 முதல் அறிவியல் முன்னேற்றத்திற்கான அமெரிக்கச் சங்கத்தின் உறுப்பினராகவும், 2017 முதல் தேசிய அறிவியல் கழகம், 2020 முதல் அமெரிக்கக் கலை மற்றும் அறிவியல் கழகத்தின் உறுப்பினராக உள்ளார். 2017-ல் ஆர்டெம் பட்டபூத்தியான் டபிள்யூ. ஆல்டன் இசுபென்சர் விருது, 2019-ல் ரோசென்ஸ்டீல் விருது, 2020-ல் நரம்பியலுக்கான காவ்லி பரிசு மற்றும் உயிரியல் / உயிரியல் மருத்துவத்தில் பிபிவிஏ அறக்கட்டளை அறிவு விருதுகளையும் பெற்றார்.
எச்சில் (கோட்பாடு)
இவர்கள் கண்ணால் பார்க்கத் தகாதனவும் உண்டு. அவை ஐந்து. 1 புலால்-உணவு, 2 வானத்து நிலா, 3 வளர்க்கும் நாய், 4 தோன்றும் ஞாயிறு, 5 வானத்தில் எரிந்து விழும் மீன் (எரிகல்) என்பன.
அடிக்குறிப்பு
பகுப்பு:தமிழர் பண்பாடு
ஆர்டெம் பட்டபூத்தியான்
விருதுகள்
வெப்பநிலை மற்றும் தொடுதலுக்கான ஏற்பிகளைக் கண்டுபிடித்ததற்காக டேவிட் ஜூலியசுடன் இணைந்து 2021ஆம் ஆண்டில் இவருக்கு மருத்துவம் அல்லது உடலியங்கியகுக்கான நோபல் பரிசு வழங்கப்பட்டது.
வெளி இணைப்புகள்
பகுப்பு:1967 பிறப்புகள் பகுப்பு:நோபல் மருத்துவப் பரிசு பெற்றவர்கள் பகுப்பு:அமெரிக்க அறிவியலாளர்கள் பகுப்பு:நோபல் பரிசு பெற்ற அமெரிக்கர்கள் பகுப்பு:நரம்பணுவியலாளர்கள் பகுப்பு:அமெரிக்க உயிரியலாளர்கள் பகுப்பு:வாழும் நபர்கள் பகுப்பு:ஆர்மீனிய அறிவியலாளர்கள் பகுப்பு:நோபல் பரிசு பெற்ற ஆர்மீனியர்கள்
அசுவதி பி டீ பீ - 37 (நெல்)
அஸ்வதி பி டீ பீ - 37 (Aswathi (PTB-37) என்பது; 1973 ஆம் ஆண்டு அறிமுகப்படுத்தப்பட்ட, குறுகியகால நெல் வகையாகும். சுமார் 117 நாட்களில் அறுவடைக்கு வரக்கூடிய இந்த நெல் இரகம், டீ - கீ - வூ - ஜென் (Dee-gee-woo-gen) என்ற நெல் இரகத்தையும், பி டீ பீ - 10 (PTB-10) எனும் நெல் இரகத்தையும் இணை சேர்த்து உருவாக்கப்பட்ட நெல் வகையாகும். ஒரு எக்டேருக்கு சுமார் 5000 கிலோ (50 Q/ha) மகசூல் தரவல்ல இதன் அரிசி, வெள்ளை நிறத்தில் நீண்டு, மிதமாக தடித்துக் காணப்படுகிறது. மேலும் இவ்வகை நெற்பயிர் கேரளம் மாநிலத்தில் அதிகளவில் பயிரிடப்படுகிறது.